ඒ හේතුවෙන් ප්‍රේක්ෂකයන් ප්‍රවේශපත්‍ර පරීක්ෂාවකින් තොරව ක්‍රීඩාංගනයට ඇතුළුවීමට උත්සාහ දරා ඇති අතර එය වැළැක්වීම සඳහා පොලීසිය කටයුතු කිරීමේදී දෙපාර්ශවය අතර ගැටුමක් හට ගත් බවයි අප වාර්තාකරු පැවසුවේ.කෙසේ වෙතත්, අප සූරියවැව පොලීසියෙන් සිදුකළ විමසීමේදී එහි උසස් නිලධාරියෙකු සඳහන් කළේ ප්‍රවේශපත්‍ර නිකුත් කිරීමේදී යම් ප්‍රමාදයක් සිදුවූ නමුත් ගැටුම්කාරි තත්ත්වයක් ඇති නොවූ බවයි.මේ අතර, සූරියවැව ජාත්‍යන්තර ක්‍රීඩාංගනයේ මේ වනවිට පැවැත්වෙන ශ්‍රී ලංකා - බටහිර ඉන්දීය කොදෙව් දෙවන එක්දින තරඟයේ පළමුවෙන් පන්දුවට පහරදුන් ශ්‍රී ලංකා කණ්ඩායම නියමිත පන්දුවාර 50 අවසානයේ කඩුලූ 8 ක් දැවී ලකුණු 345ක් ලබා ගත්තා.